Kúpna zmluva

**uzavretá v zmysle § 588 a nasl. Občianskeho zákonníka**

**Účastníci zmluvy:**

**Predávajúca:**

Meno a priezvisko: **Mgr. Kristína Ťažárová**

Rodné priezvisko Čampaiová

Trvalé bydlisko: Nová ulica 413/6, 951 07 Čechynce

Dátum narodenia: 02.02.1986

Rodné číslo: ................

Štátna príslušnosť: SR

(ďalej len „predávajúca“)

**Kupujúca**:

Obec: **Obec Čechynce**

Sídlo: 951 07 Čechynce, Hlavná ulica 112/74

IČO:00308315

Zastúpená: starostom obce Róbertom Kupečekom

## (ďalej len „kupujúca“)

## (ďalej len spoločne ako „účastníci zmluvy“)

## ohľadne nehnuteľností nachádzajúcich sa v kat.úz. Čechynce za týchto podmienok:

**I.**

# Predmet kúpy

* 1. Predávajúca je výlučná vlastníčka nehnuteľnosti nachádzajúcej sa v okrese Nitra, v obci Čechynce, v **kat.úz. Čechynce,** zapísanej v **liste vlastníctva č. 2025** ako CKN parcela č. 778/ 64 – ostatná plocha o výmere 588 m2 v celosti v 1/1.
	2. Geometrickým plánom č. 75/2022 zo dňa 03.04.2022 overeným Okresným úradom Nitra, katastrálny odbor pod č. G1-731/2022 dňa 08.04.2022 bola CKN parcela č. 778/ 64 – ostatná plocha o výmere 588 m2 rozdelená na dve novovytvorené CKN parcely:

- č. 778/ 64 – ostatná plocha o výmere 418 m2

- č. 778/ 70 – ostatná plocha o výmere 170 m2.

* 1. Predávajúca touto zmluvou predáva kupujúcej nehnuteľnosť nachádzajúcu sa v okrese Nitra, v obci Čechynce,  **kat.úz. Čechynce**, a to **novovytvorenú CKN parcelu č. 778/ 70** – ostatná plocha o výmere 170 m2 v celosti v 1/1.

1.4 K CKN parcele č. 778/ 64 – ostatná plocha o výmere 418 m2 zostáva zachované vlastnícke právo predávajúcej v celosti.

**II.**

# Prejav vôle kupujúcej

2.1 Kupujúca kupuje nehnuteľnosť označenú v bode 1.3 tejto kúpnej zmluvy do výlučného vlastníctva v celosti a vyhlasuje že stav nehnuteľnosti je jej z  vykonanej obhliadky známy a že ju kupuje v takom stave v akom sa nachádza v čase uzavretia tejto kúpnej zmluvy.

2.2 Kúpa nehnuteľnosti vymedzenej v bode 1.3 tejto kúpnej zmluvy bola schválená uznesením Obecného zastupiteľstva Obce Čechynce č. .../2022 zo dňa .....2022. Dôvodom kúpy predmetnej parcely je, že táto parcela bude súčasťou miestnej komunikácie, ktorá má byť kupujúcou vybudovaná.

**III.**

**Kúpna cena a platobné podmienky**

3.1 Účastníci zmluvy sa dohodli na kúpnej cene za predmet kúpy vo výške .... EUR/m2, t.j. celkom ....... EUR(slovom: ...................), ktorá bude predávajúcej zaplatená kupujúcou bankovým prevodom na účet predávajúcej č. IBAN .............., zriadený v ..... banke, a to do 3 pracovných dní od povolenia vkladu vlastníckeho práva do katastra nehnuteľností na základe tejto kúpnej zmluvy.

3.2 Skutočnosti vyššie uvedené, ako aj platobné podmienky, potvrdzujú účastníci zmluvy svojimi podpismi na tejto kúpnej zmluve.

3.3 Kúpna cena sa považuje za zaplatenú jej pripísaním na účet predávajúcej uvedený v bode 3.1 tejto kúpnej zmluvy.

**IV.**

**Návrh na vklad vlastníckeho práva a katastrálne konanie**

4.1 Účastníci zmluvy sa dohodli, že návrh na vklad vlastníckeho práva do katastra nehnuteľností v zmysle § 30 zákona č.162/1995 z.z. o  katastri nehnuteľností v znení neskorších predpisov podajú bez zbytočného odkladu po uzavretí tejto kúpnej zmluvy.

4.2 Vlastnícke právo k nehnuteľnosti označenej v bode 1.3 tejto kúpnej zmluvy vzniká kupujúcej dňom vkladu vlastníckeho práva do katastra nehnuteľností na Okresnom úrade Nitra, katastrálny odbor. Právne účinky vkladu vznikajú na základe právoplatného rozhodnutia o jeho povolení.

**V.**

**Vyhlásenie predávajúcej**

5.1 Predávajúca týmto vyhlasuje, že na nehnuteľnosti uvedenej v bode 1.3 tejto kúpnej zmluvy neviaznu žiadne ťarchy, vecné bremená, záložné práva a ani iné právne povinnosti a záväzky, na ktoré by bolo treba kupujúcu upozorniť, a teda že nie je zaťažená žiadnymi právami tretích osôb.

5.2 Predávajúca vyhlasuje, že nehnuteľnosť uvedená v bode 1.3 tejto kúpnej zmluvy nemá žiadne faktické ani právne vady.

5.3 Predávajúca vyhlasuje, že pred uzavretím tejto kúpnej zmluvy neuzatvorila žiadnu inú zmluvu alebo inú listinu, ktorou by predmet kúpy odplatne alebo bezodplatne scudzila tretím osobám odlišným od kupujúcej alebo akýmkoľvek spôsobom predmet kúpy zaťažila v prospech tretích osôb, zriadila k predmetu kúpy v prospech tretích osôb záložné právo alebo vecné bremeno, ani po uzavretí tejto kúpnej zmluvy neuzavrie žiadnu takúto kúpnu zmluvu.

5.4 Predávajúca vyhlasuje, že na predmete kúpy neviaznu akékoľvek daňové, ani finančné záväzky.

5.5 Predávajúca vyhlasuje, že o predmete kúpy nie je a z dôvodov na strane predávajúcej ani nebude vedené žiadne súdne, správne alebo exekučné konanie, ani akékoľvek iné konanie, ktoré by mohlo mať za následok obmedzenie v nadobudnutí vlastníckeho práva kupujúcou k predmetu kúpy, a že neexistujú v čase uzavretia tejto kúpnej zmluvy skutočnosti, na základe ktorých by v budúcnosti mohlo dôjsť k začatiu takýchto konaní.

5.6 Ak po uzavretí tejto kúpnej zmluvy a pred právoplatným povolením vkladu vlastníckeho práva v prospech kupujúcej na základe tejto kúpnej zmluvy vznikne na predmete kúpy ťarcha alebo iné právo tretej osoby, predávajúca sa zaväzuje bezodkladne po jej vzniku, zabezpečiť výmaz akejkoľvek takejto ťarchy. V opačnom prípade a/alebo ak sa preukáže akékoľvek vyhlásenie predávajúcej uvedené v tejto kúpnej zmluve nepravdivé, kupujúca je oprávnená od tejto kúpnej zmluvy jednostranne odstúpiť.

5.7 Predávajúca zároveň vyhlasuje, že je oprávnená s predmetom kúpy nakladať, zmluvné prejavy sú dostatočne zrozumiteľné a určité, zmluvná voľnosť nie je obmedzená a právny úkon je urobený v predpísanej forme.

**VI.**

**Odstúpenie od kúpnej zmluvy**

6.1 Účastníci zmluvy sa v zmysle § 48 Občianskeho zákonníka dohodli, že kupujúca je oprávnená od tejto kúpnej zmluvy odstúpiť jednostranne, na základe písomného oznámenia o odstúpení, a to s účinnosťou od okamihu doručenia oznámenia predávajúcej,

a) v prípade ako je dohodnuté v bode 5.6 tejto kúpnej zmluvy

b) v prípade, ak konanie o návrhu na vklad vlastníckeho práva do katastra nehnuteľností na základe tejto kúpnej zmluvy bude zastavené, alebo tento návrh na vklad vlastníckeho práva do katastra nehnuteľností bude právoplatne zamietnutý, z dôvodov na strane predávajúcej.

6.2 Účastníci zmluvy sa v zmysle § 48 Občianskeho zákonníka dohodli, že predávajúca je oprávnená od tejto kúpnej zmluvy odstúpiť jednostranne, na základe písomného oznámenia o odstúpení, a to s účinnosťou od okamihu jeho doručenia kupujúcej v  prípade, ak kupujúca nezaplatí predávajúcej kúpnu cenu dohodnutú v bode III. tejto kúpnej zmluvy.

6.3 Odstúpením od tejto kúpnej zmluvy sa zmluva zrušuje od začiatku (ex tunc).

**VII.**

**Záverečné ustanovenia**

7.1 Táto kúpna zmluva bola vyhotovená v 3 rovnopisoch, z toho 1x pre kupujúcu, 1x pre predávajúcu a 1x pre Okresný úrad Nitra, katastrálny odbor.

7.2 Účastníci zmluvy sa dohodli, že správny poplatok z vkladu vlastníckeho práva do katastra nehnuteľností zaplatí kupujúca.

7.3 Táto kúpna zmluva bude kupujúcou zverejnená v súlade s § 5a ods. 1 zákona č. 211/2000 Z.z. o slobodnom prístupe k informáciám v znení neskorších predpisov, najneskôr v nasledujúci deň po jej uzavretí.

7.4 Táto kúpna zmluva nadobúda platnosť jej podpísaním účastníkmi zmluvy a účinnosť dňom nasledujúcim po dni jej zverejnenia v zmysle § 47a Občianskeho zákonníka.

7.5 Táto kúpna zmluva bola účastníkmi zmluvy prečítaná, nimi schválená a keďže jej obsah je v úplnom súlade s prejavmi ich vážnej a slobodnej vôle, túto na znak súhlasu vlastnoručne podpísali.

V Čechynciach dňa .................2022 V Čechynciach dňa .................2022

**Predávajúca: Kupujúca:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mgr. Kristína Ťažárová Obec Čechynce zastúpená:

 starostom obce

 Róbertom Kupečekom